Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraallani oli syöpä, ja hänen äitinsä kuoli syöpään.
Siksi Jesse ja Amy Shamp kehittivät yliluonnollisen myötätunnon, -
joka johti valtaan syövän yli. Eikä vain syövän vaan kaikkien sairauksien.
He ovat tiennäyttäjiä, jotka opettavat, kuinka ihmeet virtaavat kirkkaudessa.
Oletko valmis ihmeisiin kirkkaudessa?
Onko olemassa yliluonnollinen ulottuvuus?
Tuntematon maailma?
Voimmeko avata muinaisia yliluonnollisia salaisuuksia?
Voivatko unemme sisältää sanomia taivaasta?
Onko Jumala nyt valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Jesse, sinä, Amy ja minä olemme käyneet pari kertaa syömässä.
Tätä on vaikea uskoa, mutta 14-vuotiaana -
otit huumeiden ja alkoholin yliannostuksen.
Sinut kiidätettiin sairaalaan. Mitä lääkärit sanoivat tilastasi?
Olin puolen tunnin päässä kuolemasta. Kävin lähellä.
Isä löysi minut ajoissa. Se oli ihme.
Olen uskovasta perheestä.
Kerroit, että juoksit pakoon Jumalaa. Et kävellyt, juoksit.
Aivan. Juoksin kuin Joona.
Juoksin yliannostuksen jälkeenkin.
Olin vähän väliä vankilassa tai kuntoutuksessa.
Sitten 20-vuotiaana löysin itseni vankisellistä.
Sanoin Herralle: "Minä antaudun. Mihin ikinä minua kutsutkin, teen sen."
Se oli elämäni paras päätös.
Tuomari sanoi: "Saat valita. Joko menet vankilaan -
tai Teen Challenge -kuntoutuskeskukseen."
Et ole tyhmä. Valitsit Teen Challengen. Mitä tapahtui?
Kun hoitojakso loppui, paastosin ja rukoilin pitkään.
Aloin etsiä Herraa. Rukoilin päivä toisensa jälkeen Pyhässä Hengessä.
Haastoin itseäni. Rukoilin rukouskammiossani tunnin.
Seuraavana päivänä rukoilin kaksi tuntia. Sitten kolme ja neljä.
Mitä tapahtui? Kerro kokemuksistasi.
Pyhä Henki ilmestyi minulle. Se oli voimallista.
Jumalan tuli laskeutui ylleni. Muistan, kuinka se tuli käsiini.
Se tuntui Jumalan rakkaudelta. Se oli pakahduttava, kuluttava tuli.
Hajosin täysin. Anoin sieluja. Pyysin Jumalaa lähettämään minut kansoihin.
Sitten pyysin Pyhältä Hengeltä, että Hän opettaisi minut ylistämään.
Pyhä Henki alkoi opettaa minulle ylistyksestä, Herran palvelemisesta -
ja Herran ylistämisestä ja palvonnasta.
Sen jälkeen kirkkauden pilvi alkoi päivä päivältä vahvistua.
Kerran rukoilin: "Haluan kaiken, mitä Sinulla on."
Olin nälkäinen ja epätoivoinen. Olin paastonnut, rukoillut ja kilvoitellut.
Näin näyn valkoisesta pilvestä, joka tuli taivaasta.
Se vyöryi ylitseni ja nielaisi minut.
Kohtaaminen oli niin voimakas, -
että sanoin Herralle: "Lopeta. En kestä enempää."
Luulin kuolevani Herran läsnäolossa tai siirtyväni muualle, kuten Eenok.
Amy, onko se totta?
Amy eli omaa elämäänsä. He eivät olleet vielä naimisissa.
Olit aika nuori, 17-vuotias.
Ystäväsi vinoilivat sinulle kaiketi rakastavasti: -
"Rauhoitu vähän. Menet liian pitkälle Jumala-jutuissasi."
Miksi menit niin pitkälle, että he pelästyivät?
Vartuin pienellä, 4 000 asukkaan paikkakunnalla Alabamassa.
En tiennyt yliluonnollisuudesta tai ihmeistä mitään.
Mutta tiesin, että Jumalalla oli minulle jotain. Olin nälkäinen.
Nälkä vie paikalle, johon mikään muu ei vie.
Täytyin Hengellä 17-vuotiaana.
Minulla oli kova into voittaa sieluja.
Ostin Raamattuja ja jaoin niitä ihmisille.
Rukoilin Pyhässä Hengessä. Ystävät eivät osanneet suhtautua siihen.
He sanoivat, että olin "liian" pelastunut. Niin he sanoivat.
Kerropa siitä, kun sinut pyydettiin ensikertaa puhumaan seurakunnassa.
Olin 17-vuotias. Täytyin Hengellä.
Alle kuukausi siitä minua pyydettiin puhumaan seurakunnassani.
Kerroin oman todistukseni.
Nuoret tulivat itkien kertomaan minulle, -
etteivät he olleet ikinä tunteneet Jumalaa niin.
Silloin tiesin, että Jumala oli kutsunut minut julistamaan evankeliumia.
Hänelle tapahtui tällaisia asioita.
Hän seurasi Jumalaa täyttä hönkää.
Sitten selvisi... Asian selviäminen oli itse asiassa Jumalan ihme.
Sinulla oli harvinaislaatuinen syöpä.
Alle vuosi Hengellä täyttymisen jälkeen minulla todettiin syöpä.
Lääkärien mukaan todennäköisyys on yksi miljoonasta, -
että syöpä havaitaan sillä lailla.
En tiennyt mitään ihmeparantumisista.
Kiitän Jumalaa lääkäreistä.
Uskon, että Jumala parantaa molemmilla tavoilla.
Olen selättänyt syövän.
Vihollinen hyökkäsi juuri sillä alueella, -
jolle Jumala oli minut kutsunut. Ihmeissä.
Paholainen yritti nujertaa hänet syövällä.
Lisäksi hän sai tietää, että hänen äidillään on parantumaton syöpä.
Mutta Amy on suuri Jumalan nainen.
Ja hänen miehensä on suuri Jumalan mies.
Mutta asiat eivät menneet niin kuin he odottivat.
Mutta sen takia, mitä paholainen yritti tehdä Amylle -
ja mitä se teki hänen äidilleen, -
heillä on palo vapauttaa ihmisiä parantumattomista sairauksista, -
etenkin siitä S-kirjaimella alkavasta. Jatkamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Jesse siis paloi Jumalan tulta, ja Amy paloi Jumalan tulta.
Sitten Amy näki unen tulevasta aviomiehestään. Kerropa unesta.
Pian täytyttyäni Pyhällä Hengellä näin yhtenä yönä unen.
Se tuntui hyvin elävältä. Unessa olin vanhempi.
Olin naimisissa ja tein Jumalan valtakunnan työtä ulkomailla.
Teimme lähetystyötä, evankelioimme ja istutimme seurakuntia.
Näin unessa tarkalleen, miltä aviomieheni näytti.
Ja sitten Jesse tuli puhumaan seurakuntaasi.
Tajusit, että hän on se. - Olen onnenpekka.
Mitä sitten teit?
Emme sillä kerralla vielä tavanneet.
Mutta nähdessäni hänet tiesin heti.
Olin järkyttynyt, että hän näytti aivan samalta kuin mies unessani.
Soitin samana iltana vielä äidille ja kerroin siitä.
Kun myöhemmin aloimme seurustella, äiti muisti, että olin soittanut -
ja kertonut, että hän näyttää tismalleen uneni mieheltä.
Mutta kuunnelkaapa tätä. He menivät kihloihin -
ja he molemmat kuulivat saman asian.
Jesse, mikä se asia oli?
Kosittuani Amya palasimme majapaikkaamme.
Aloimme kuulla enkelten laulua.
Aloimme kuulla kaunista musiikkia. Yritimme keksiä, mistä se kuuluu.
Televisio ja radio eivät olleet päällä.
Katsoimme tosiamme ja tiesimme, että se oli yliluonnollista.
Puoli vuotta häiden jälkeen -
Amyn äitiin iski tragedia. Hänellä oli syöpä.
Voin kuvitella ensimmäisen ajatuksesi: "Äiti, nujerramme tämän."
Totta. Menimme naimisiin ja aloitimme palvelutyömme.
Matkustimme ja palvelimme.
Rukoilimme sairaiden puolesta, ja ihmisiä parani.
Puoli vuotta myöhemmin äiti sai syövän.
Se oli kovaa taistelua.
Koetin jatkaa matkustamista ja palvelemista.
Ikävä kyllä äiti menehtyi.
Sen jälkeen Jesse ja minä aloimme todella etsiä Jumalaa.
Meissä ikään kuin nousi pyhä viha. - Pystyn ymmärtämään sen.
Se oli melkein kuin kosto viholliselle.
Teimme itse asiassa sopimuksen, -
että pyydämme Jumalalta avaimia syöpäsairauksien paranemiseen.
Ja sitten näit unen. - Niin. Etsin Jumalaa, paastosin ja rukoilin.
Herra vastasi minulle yhtenä yönä unessa.
Unessa näin valtavankokoisen käärmeen.
Sen pääkin oli näin suuri.
Raahasin käärmettä perässäni käärmeen hännästä kiinni pitäen.
Raahatessani näin miekan. Otin sen käteeni -
ja löin käärmeen pään irti.
Unessa tiesin, että se oli syövän henki.
Jeesus sanoo antaneensa meille vallan tallata käärmeitä ja skorpioneja.
Efesolaiskirjeessä puhutaan Jumalan sota-asusta -
ja Hengen miekasta, joka on Jumalan Sana.
Kun aloin rukoilla unen mukaisesti, Herra alkoi antaa Jesselle ja minulle -
avaimia ja ilmestystä Jumalan Sanan vallasta sairauksien ja tautien yli.
Sen jälkeen olemme nähneet monien paranevan syövästä ja kasvaimista.
Kerran olimme palvelemassa Milwaukeessa.
Pastorit toivat luoksemme naisen, -
jolla oli neljännen asteen syöpä.
Hänelle oli annettu kuusi viikkoa elinaikaa.
Lääkärit olivat lähettäneet hänet kotiin järjestämään asiat kuntoon.
Tilanne oli vakava. Jesse ja minä katsoimme toisiamme.
Olimme varmoja. Rukoilisimme naisen puolesta yhdessä sopien.
Laitoimme kätemme naisen päälle ja rukoilimme. Aloimme kirota kasvaimia.
Naisen aivoissa oli kahdeksan neljännen asteen kasvainta.
Aloimme kirota kaikkia kahdeksaa kasvainta.
Meni puolitoista tai kaksi viikkoa.
Saimme naiselta todistuksen.
Hän oli mennyt lääkäriin.
Hän oli parantunut täysin. Kasvaimet olivat kadonneet.
Lääkärit eivät osanneet selittää sitä. Hän oli terve.
Jesse. Yksi alue, jolla te toimitte, -
on Jeesuksen myötätunto.
Opettaisitko meille lyhyesti myötätunnosta? - Totta kai.
Olen aina pitänyt raamatunpaikasta, jossa sanotaan, -
että nähdessään kansanjoukot Jeesuksen tuli heitä sääli.
Nähdessään kansanjoukot Jeesus näki sokeat, sairaat, vaivatut -
ja ihmeitä kaipaavat.
Hänessä heräsi myötätunto parantaa kansanjoukot.
Uskon, että jos pääsemme sille paikalle, -
jossa meille kehittyy sama myötätunto, -
saamme nähdä Jumalan voiman.
Katkon jälkeen tahdon sinun opettavan ihmeistä kirkkaudessa -
ja rukoilevan, että Jeesuksen myötätunto alkaisi virrata.
Yliluonnollista-ohjelma jatkuu hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämä haluaa tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Maailmamme erottelee ihmisiä eri ryhmiin. Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Yliluonnollista-ohjelma jatkuu.
Näit näyn Jumalan kirkkaudesta. Kerropa siitä.
Etsin Herraa, että Hän näyttäisi Amerikan tulevaisuuden.
Kysyin, mitä Jumalalla on varattuna Amerikalle.
Näin unen stadionherätyksestä Amerikassa.
Stadionit täyttyivät tuhansista ihmisistä.
Jumalan kirkkaus täytti stadionit.
Uni tuntui hyvin todelliselta.
Katsoin lavalle. Näin siellä miehiä ja naisia.
He palvelivat Jumalan kirkkaudella, -
eivät vain voitelulla tai kätten päälle panemisella.
Heillä oli yhteinen voitelu ja kirkkaus, ja ihmeet olivat helppoja.
Voisiko jompikumpi kertoa kokouksesta, -
jossa oli tämä yhteinen kirkkaus ja ihmeet olivat helppoja?
Kerron yhdestä. Olin Pohjois-Dakotan Fargossa matkalla kokoukseen.
Minut valtasi näky, ja näin Herran käden.
Tiesin, että se on Herran käsi, Jumalan kirkkaus.
Habakuk puhuu Jumalan voiman kätköpaikasta ja Jumalan kädestä.
Herra sanoi minulle: -
"Älä laske perillä käsiä kenenkään päälle. Kirkkaus parantaa heidät."
Kun pääsin kokoukseen, minä ainoastaan julistin ihmeitä.
Jumalan voima oli vahvasti läsnä ilmapiirissä.
Eräältä naiselta parani tyrä, joka oli vaivannut 15 vuotta.
Se katosi silmänräpäyksessä kirkkaudessa. Se oli mahtavaa.
Pyytäisin teitä kahta pyytämään rukouksessa myötätuntoa -
ja ihmeiden virtaamista kirkkaudessa. Tekisittekö sen?
Ilman muuta.
Isä, kiitämme Sinua katsojista.
Rukoilemme, että Jumalan kirkkaus vuotaisi koteihin. Kosketa heitä.
Paranna heidät fyysisesti.
Anna myötätunnon virrata ihmisiin, -
rakkautesi pakahduttava tuli, -
niin että heissä herää myötätunto rukoilla sairaiden puolesta.
Jeesuksen väkevässä nimessä.
Anna Jeesuksen parantava kirkkaus koteihin juuri nyt.
Sidomme sairaudet ja taudit. Isä, kiitos, että pilvesi koskettaa heitä -
ja parantava voimasi parantaa heitä.
Halleluja. Isä, kiitämme tässä hetkessä kirkkaudestasi.
Kirkkautesi vallatkoon jokaisen katsojan juuri nyt.
Jeesuksen nimessä.
Suo pilvesi, rakkautesi ja kirkkautesi verhota heidät.
Isä, julistamme ihmeitä.
Puhumme ihmisten kehoille tässä hetkessä kirkkaudesta.
Käskemme heidän kehonsa parantua tässä hetkessä.
Koin kuumotusta oikeassa korvassani. Isä, kiitos, että parannat korvia.
Parannat kuuroudesta. Avaat kuuroja korvia.
Jeesuksen nimessä. Koen, että tätä katsoo nainen.
Sinulla on punainen paita. Kuulin nimen "Karen".
Uskoakseni olet 36-vuotias, ja sinulla on syöpä.
Isä, kiitos, että kosketat nyt Karenia ja hänen kehoaan.
Jeesuksen väkevässä nimessä. Paranna syöpä ja kasvaimet.
Jeesuksen nimessä.
Voisitte yhdessä sopien rukoilla kaikkien syöpää sairastavien puolesta.
Rukoilkaa kuin he olisivat yksi henkilö -
ja käskekää syövän henkeä, niin kuin osuvasti sanoit.
Rukoilemme tässä yhdessä sopien -
jokaisen katsojan puolesta, jolla on syöpä.
Otamme vallan syövän hengeltä.
Kiitämme Jumalan elämästä, joka virtaa heidän kehoonsa.
Jumalan elämä, valkeus ja kirkkaus valtaa heidät nyt kokonaan -
ja koskettaa heitä fyysisesti.
Käskemme heidän kehonsa tulla terveeksi Jeesus-nimessä.
Kiroamme nyt kaikki kasvaimet Jeesuksen väkevässä nimessä, -
kaikki aivokasvaimet, kaikki kasvaimet juuri nyt Jeesus-nimessä.
Käskemme niiden polvistua Jeesus-nimen edessä.
Parantava voitelu virratkoon.
Koen vahvasti, että pitää ottaa valta kuuroudelta.
Isä, me kiitämme Sinua.
Huonon kuulon kanssa kamppailevat, otamme vallan kuuroudelta.
Käskemme korvia avautumaan Jeesus-nimessä.
Tärykalvot kasvakoot terveiksi.
Kasvakoon uusi tärykalvo niille, joilta se puuttuu.
Jeesuksen nimessä käskemme korvia avautumaan.
Jeesuksen väkevässä nimessä.
Kiitos, Jeesus.
Kirkkaudessa voit kohdata Jumalan henkilökohtaisesti.
Jos lausut seuraavan rukouksen ja tarkoitat sitä parhaan kykysi mukaan, -
minä sanon, että olet astumaisillasi -
omaan kokemukseesi Jumalan kanssa.
Lausu tämä rukous perässäni ääneen -
kotona tai studioyleisössä.
Rakas Jumala, -
olen syntinen.
Sinua ja vain Sinua vastaan minä olen rikkonut.
Ja Jumala, Sinä olet niin kovin hyvä. Anna minulle anteeksi.
Minä uskon, että Jeesus tuli -
vuodattamaan verensä, -
jotta Sinä voit pestä pois syntini.
Voin aloittaa elämässä puhtaalta pöydältä.
Tämä on minulle uusi alku.
Ja nyt kun olen puhdas, -
Jeesus, tule sisimpääni.
Teen Sinusta Herrani.
Haluan oman kokemukseni Sinun kanssasi.
Rakastan Sinua, Herra. Aamen.
Monet katsojat kertovat kokeneensa ihmeitä ja parantumisia -
katsottuaan ohjelmaa.
Minut pahoinpideltiin helmikuussa. Sain aivotärähdyksen. Väsytti aina.
Tänään Sid ja vieras rukoilivat. Niskani parani.
Olen 19-vuotias. Tulin uskoon, kun olin 16. Ohjelmasi opastaa -
ja auttaa kasvamaan Jumalan Sanassa ja yliluonnollisuudessa.
Todistukset lisäävät uskoa ja intoa elää pyhästi ja vanhurskaasti.
Ilman ohjelmaa en olisi tässä.
Olen 17. Työnne on muuttanut koko elämäni.
Olen ollut uskossa neljä kuukautta. Koko elämäni on muuttunut.
Tämä on parasta, mitä minulle on tapahtunut.
Ohjelmat ovat kasvattaneet uskoani.
Jos ohjelmamme ovat koskettaneet sinua, -
kerro siitä meille osoitteessa www.sidroth.org/praise.
Tulevaa ohjelmistoa: -
Hei! Olen tri Sandy Kulkin.
Katso Sid Rothin Yliluonnollista-ohjelma, jossa kerron, -
että olet saamaisillasi sysäyksen yliluonnolliseen elämäntarkoitukseesi.
Lahjoituksesi auttaa lähettämään ohjelmaa Israelissa 28 kertaa viikossa-
ja jakamaan evankelioivaa kirjaa maailman juutalaisille.
Suomennos: Marianne Tenetz